*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*160. számú előterjesztés*

Bátaszék Város Önkormányzat Képviselő-testületének 2023. október 25-én

16.00 órakor megtartandó rendkívüli ülésére

Javaslat Bátaszéki KÖH részére igazgatási szünetelrendelésére valamint *az* intézményeket érintő működési szünet elrendelésére

|  |
| --- |
| **Előterjesztő:** dr. Bozsolik Róbert polgármester, dr. Firle-Paksi Anna aljegyző**Készítette:** intézményvezetők, dr. Firle-Paksi Anna aljegyző**Törvényességi ellenőrzést végezte:** Takaróné dr. Mihó Beatrix mb.hatósági irodavezető**Tárgyalja:**valamennyi bizottság  |

**Tisztelt Képviselő-testület!**

Az igazgatási szünetről szóló 2023. évi XXVI. törvény 7. § (1) bekezdése szerint az 1. § (1) bekezdése szerinti kormányrendeletben meghatározott időszakra igazgatási szünetet rendelhet el a települési önkormányzat képviselő-testületének polgármesteri hivatala, közös önkormányzati hivatala.

A 2023. évi téli igazgatási szünet elrendeléséről szóló 407/2023. (VIII. 30.) Korm. rendelet 1. § (2) bekezdése szerint:

*„(2) Az (1) bekezdés szerinti igazgatási szünet 2023. december 27. napjától 2024. január 1. napjáig tart.”*

Az  igazgatási szünet elrendeléséről szóló határozatot 2023. évben a 407/2023. (VIII. 30.) Korm. rendelet kihirdetésétől számított 90 napon belül kell a helyben szokásos módon közzétenni.

Az igazgatási szünetről szóló 2023. évi XXVI. törvény 7. § (6) bekezdése szerint:

*„(6) Az e törvényben foglaltak nem érintik a Kttv. alapján elrendelhető – az 1. § (1) bekezdése szerinti kormányrendeletben meghatározottól eltérő időszakra eső – igazgatási szünetet.”*

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése szerint a képviselő- testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. § (1) bekezdése és 15. §-a szerint:

*„13. § (1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.”*

*„15. § A Kormány a [Kttv. 232. § (3) bekezdése](https://www.optijus.hu/optijus/lawtext/A1100199.TV/tvalid/2019.4.24./tsid/lawrefP%28232%29B%283%29%22%20%5Ct%20%22_blank) alapján a helyi önkormányzat képviselő-testülete számára ajánlja igazgatási szünet elrendelése esetén az e rendeletben foglaltak figyelembevételét.“*

Az igazgatási szünet alkalmazása megkönnyíti a rendes szabadság adott évben történő kiadását, melyet hosszú évek óta elrendelt a képviselő- testület. Ennek megfelelően a tavalyi évben az igazgatási szünet 2022. december 23. napja és 2023. január 6. napja közötti időtartamban került elrendelésre.

**Az idei évben fentiekre figyelemmel kezdeményezem a képviselő-testületnél** – az igazgatási szünetről szóló 2023. évi XXVI. törvényre, és a 407/2023. (VIII.30.) Korm. rendeletre hivatkozással – **a 2023. december 27.- 2024. január 1. napja közötti időszakra az igazgatási szünet elrendelését**; **valamint** a Kttv. 232. § (3) bekezdésére hivatkozással a **2024. január 2. – 2024. január 5. napja között időszakra az igazgatási szünet elrendelését, mely időtartamokban a hivatal zárva tartana.**

Ezen időtartamokon belül az anyakönyvvezető tartana telefonos ügyeletet, így sürgős anyakönyvet érintő ügyekben berendelhető lenne a hivatalba. A hosszabbított igazgatási szünet elrendelése a Hivatalban energiamegtakarítást is eredményezne.

Kérem a tisztelt képviselő-testületet az alábbi határozati javaslatok elfogadására:

**1.sz. Ha t á r o z a t i j a v a s l a t :**

**a Bátaszéki KÖH részére - a 2023. évi téli igazgatási szünet elrendeléséről szóló 407/2023. (VIII. 30.) Korm. rendelet szerinti - igazgatási szünet elrendelésére**

Bátaszék Város Önkormányzatának Képviselő-testülete

1. *az igazgatási szünetről szóló 2023. évi XXVI. törvény 7. § (1) bekezdésében* kapott hatáskörében eljárva a Bátaszéki Közös Önkormányzati Hivatalban a *2023. december 27.– 2024. január 1.* közötti időszakra a hivatal zárva tartásával igazgatási szünetet rendel el;
2. felkéri az aljegyzőt a határozat közzétételére, valamint a feladatellátás zavartalan biztosítása érdekében szükséges intézkedések megtételére.

*Határidő:* 2023. november 15.

*Felelős:* dr. Firle-Paksi Anna aljegyző

  *(a határozat közzétételéért)*

*Határozatról értesül:* irattár

**2.sz. Ha t á r o z a t i j a v a s l a t :**

**a Bátaszéki KÖH részére - a közszolgálati tisztviselőkről szóló 2011. évi CXCIX. törvény 232. § (3) bekezdés szerinti -igazgatási szünet elrendelésére**

Bátaszék Város Önkormányzatának Képviselő-testülete

1. *a közszolgálati tisztviselőkről szóló 2011. évi CXCIX. törvény 232. § (3) bekezdésében* kapott hatáskörében eljárva a Bátaszéki Közös Önkormányzati Hivatalban a *2024. január 2. – 2024. január 5.* közötti időszakra a hivatal zárva tartásával igazgatási szünetet rendel el;
2. felkéri az aljegyzőt a feladatellátás zavartalan biztosítása érdekében szükséges intézkedések megtételére.

*Határidő:* 2023. november 15.

*Felelős:* dr. Firle-Paksi Anna aljegyző

  *(szükséges intézkedések megtételéért)*

*Határozatról értesül:* irattár

A tavalyi évhez hasonlóan a Hivatal megkereste az Önkormányzat valamennyi intézményét és tájékoztatást kért az intézményvezetőktől arról, hogy a téli időszakban, az igazgatási szünet időtartamában a feladatellátás fennakadása nélkül működési szünetet tud-e az intézmény tartani. A korlátozott működés, illetve működési szünet elrendelése a szabadságok kiadását könnyíti, valamint célja, hogy az oktatási és nevelési intézmények téli szünetéhez igazodva a dolgozók kiskorú gyermekeinek felügyelete biztosítva legyen.

Az intézményvezetők válasza alapján a következő működési szünetek elrendelésére teszünk javaslatot az egyes intézményeknél.

Javasoljuk a 3. sz. határozati javaslat elfogadásával a Keresztély Gyula Városi Könyvtárban az igazgató javaslatának megfelelően a működési szünet elrendelését *2023. december 22. – 2024. január 5.* között.

**3. sz. Ha t á r o z a t i j a v a s l a t :**

**a Keresztély Gyula Városi Könyvtár részére működési szünet elrendelésére**

Bátaszék Város Önkormányzatának Képviselő-testülete

1. a fenntartásában működő Keresztély Gyula Városi Könyvtárban a *2023. december 22. – 2024. január 5.* közötti időszakra működési szünetet rendel el;
2. felkéri az igazgatót a feladatellátás zavartalan biztosítása érdekében szükséges intézkedések megtételére.

*Határidő:* 2023. december 15.

*Felelős:* Sági Lajosné igazgató

 (a látogatók tájékoztatásáért)

*Határozatról értesül:* Városi Könyvtár

 irattár

Javasoljuk, hogy a 4. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Gondozási Központnál az intézményvezető javaslatára a működési szünet elrendelését a következők szerint:

Család- és Gyermekjóléti Szolgálat:

Szolgálat 2023.12.27. - 2023.12.29. napokon zárva tartana, krízis esetén hívható telefonszám, közzétételre kerülne.

2024.01.02. - 2024.01.05-ig 8.00-12.00 óráig történne az ügyfélfogadás a Szolgálat épületében. 2023.01.02. - 2023.01.04-ig 12.00-16.00 óráig - krízis esetén - telefonos ügyeleti rendszerben lehetne elérni a családsegítőket.

Krízis esetén hívható telefonszám, közzétételre kerülne.

Nappali ellátás:

Előzetes igényfelmérés alapján, a két ünnep között 2023.12.27.-2023.12.29. napokon zárva tartana az Idősek Klubja.

2024.01.02-tól a megszokott nyitvatartási rend szerint fogadná az ellátottakat.

Étkeztetés:

A két ünnep között 2023.12.27.-2023.12.29. napokon nem lenne étkeztetés, a konyha is zárva tartana.

2024.01.02-tól a megszokott formában biztosítanák az étkeztetést az igénybe vevők részére.

Házi segítségnyújtás:

A két ünnep között 2023.12.27.-2023.12.29. napokon - előzetes igényfelmérés alapján - nyújtanák a szolgáltatást.

2024.01.02-tól a megszokott rendben biztosítanák a házi segítségnyújtást.

**4. sz. Ha t á r o z a t i j a v a s l a t :**

**Javaslat a Gondozási Központ részére működési szünet elrendelésére**

Bátaszék Város Önkormányzatának Képviselő-testülete javasolja a Bátaszék és Környéke Egészségügyi, Szociális és Gyermekjóléti Intézményfenntartó Társulás Társulási Tanácsának, hogy a fenntartásában működő Gondozási Központnál – működési szünetet rendeljen el az alábbiak szerint:

1. *2023. december 27. – 2023. december 29.* között az intézmény zárva tartásával, a házi segítségnyújtás esetében előzetes igényfelmérés szerinti szolgáltatás nyújtása mellett; valamint 8-12 óra között ügyelet működtetésével;
2. *2024. január 2. – 2024. január 5.* között az intézmény rendes működési rend szerinti nyitva tartassál működik, kivéve a család- és gyermekjóléti szolgálat esetében, ahol a működés 8-12 óra között ügyfélfogadás biztosításával, valamint 12.00-16.00 óráig - krízis esetén - telefonos ügyelet működtetésével valósul meg;
3. kérje fel az intézményvezetőt a feladatellátás zavartalan biztosítása érdekében szükséges intézkedések megtételére.

*Határidő:* 2023. november 30.

*Felelős:* Borosné Simon Zsuzsanna intézményvezető

 (a látogatók tájékoztatásáért)

*Határozatról értesül:* Gondozási Központ

 irattár

Javasoljuk, hogy az 5. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Bátaszéki Mikrotérségi Óvoda, Bölcsőde és Konyhán az igazgató javaslata szerinti működési szünet elrendelését az alábbiak szerint:

* az Óvoda és Bölcsődei Egységnél *2023. december 27. – 2024. január 5.* között, egy óvodai csoportban folyamatos ügyelet biztosítása mellett, valamint
* a Konyhai Egysége *2023. december 27. – 2023. december 29.* közötti zárva tartásával.

**5. sz. Ha t á r o z a t i j a v a s l a t :**

**Javaslat a Bátaszéki Mikrotérségi Óvoda, Bölcsőde és Konyha részére működési szünet elrendelésére**

Bátaszék Város Önkormányzatának Képviselő-testülete

1. javasolja a Mikrotérségi Óvoda és Bölcsőde Intézmény-fenntartó Társulás Társulási Tanácsának, hogy a fenntartásában működő Bátaszéki Mikrotérségi Óvoda, Bölcsőde és Konyhán működési szünetet rendeljen el az alábbiak szerint:
2. az Óvoda és Bölcsődei Egységnél *2023. december 27. – 2024. január 5.* között a Városi Óvoda székhelyén, Bátaszéken egy csoportszobában az ügyeleti ellátás folyamatos biztosításával, valamint

ab) a Konyhai Egysége *2023. december 27. – 2023. december 29.* közötti zárva tartásával.

1. felkéri az igazgatót a feladatellátás zavartalan biztosítása érdekében a Városi Óvoda székhelyén, Bátaszéken egy csoportszobában az ügyeleti ellátás folyamatos biztosításáról gondoskodjon.

*Határidő:* 2023. november 30.

*Felelős:* Simon Csabáné igazgató

 (a szülők tájékoztatásáért)

*Határozatról értesül:* MOB

 irattár